CELEX: 62021CN0604
Language: el
Date: 2021-09-28 00:00:00
Title: Υπόθεση C-604/21: Αίτηση προδικαστικής αποφάσεως την οποία υπέβαλε το Tribunal Administrativo de Círculo de Braga (Πορτογαλία) στις 28 Σεπτεμβρίου 2021 — Vapo Atlantic SA κατά Entidade Nacional para o Setor Energético E.P.E. (ENSE) e o.

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/17
            
         
      Αίτηση προδικαστικής αποφάσεως την οποία υπέβαλε το Tribunal Administrativo de Círculo de Braga (Πορτογαλία) στις 28 Σεπτεμβρίου 2021 — Vapo Atlantic SA κατά Entidade Nacional para o Setor Energético E.P.E. (ENSE) e o.
      (Υπόθεση C-604/21)
      (2022/C 11/23)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Administrativo e Fiscal de Braga, Juízo Administrativo Comum
      
         Διάδικοι στην υπόθεση της κύριας δίκης
      
      
         Προσφεύγουσα: Vapo Atlantic SA
      
         Καθού: Entidade Nacional para o Setor Energético E.P.E. (ENSE)
      
         Λοιποί μετέχοντες στη δίκη: Fundo Ambiental, Fundo de Eficiência Energética (FEE)
      
         Προδικαστικά ερωτήματα
      
      
                  1)
               
               
                  Έχει το άρθρο 1, σημείο 3, της οδηγίας 98/34/ΕΚ (1) την έννοια ότι εμπίπτει στην έννοια της «άλλη[ς] απαίτησ[ης]», για τους σκοπούς του άρθρου 8, παράγραφος 1, της ίδιας οδηγίας, ο ορισμός του ποσοστού βιοκαυσίμων που, σύμφωνα με το άρθρο 7α της οδηγίας 98/70/ΕΚ (2), το οποίο προστέθηκε με την οδηγία 2009/30/ΕΚ (3) και, σε συμφωνία με τον σκοπό που εξαγγέλλεται στο άρθρο 3, παράγραφος 4, της οδηγίας 2009/28/ΕΚ (4), ορισμένος οικονομικός φορέας πρέπει να αναμειγνύει με τα καύσιμα που διαθέτει στο εμπόριο, όπως συμβαίνει στην περίπτωση της επίμαχης εθνικής νομοθεσίας;
               
            
                  2)
               
               
                  Έχει το άρθρο 8, παράγραφος 1, της οδηγίας 98/34, και, ειδικότερα, η φράση «εκτός εάν πρόκειται απλώς για αυτούσια μεταφορά ενός διεθνούς ή ευρωπαϊκού προτύπου», την έννοια ότι αποκλείει κανόνα εθνικού δικαίου ο οποίος ορίζει τα ποσοστά ανάμειξης βιοκαυσίμων σύμφωνα με το άρθρο 7α, παράγραφος 2, της οδηγίας 98/70, το οποίο προστέθηκε με την οδηγία 2009/30, σε συμφωνία με τον σκοπό που εξαγγέλλεται στο άρθρο 3, παράγραφος 4, της οδηγίας 2009/28;
               
            
                  3)
               
               
                  Έχουν οι διατάξεις του άρθρου 4, παράγραφος 1, δεύτερο εδάφιο, της οδηγίας 2009/30/ΕΚ, καθώς και του άρθρου 4, παράγραφος 1, της οδηγίας 2015/1513 (5), την έννοια ότι πρόκειται για ρήτρες διασφάλισης που προβλέπονται σε κοινοτικές πράξεις αναγκαστικού χαρακτήρα κατά την έννοια του άρθρου 10, παράγραφος 1, τρίτη περίπτωση, της οδηγίας 98/34;
               
            
                  4)
               
               
                  Αν η απάντηση στα ανωτέρω ερωτήματα δεν καθιστά το ερώτημα αυτό περιττό, έχει το άρθρο 8, παράγραφος 1, της οδηγίας 98/34/ΕΚ, την έννοια ότι καθίσταται ανεφάρμοστη για τον οικονομικό φορέα εθνική διάταξη, όπως η επίμαχη στην υπόθεση της κύριας δίκης, η οποία ορίζει το ποσοστό ανάμειξης βιοκαυσίμων κατά μεταφορά του άρθρου 7α, παράγραφος 2, της οδηγίας 98/70, το οποίο προστέθηκε με την οδηγία 2009/30;
               
            
         (1)  Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (ΕΕ 1998, L 204, σ. 37).
      
         (2)  Οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου (ΕΕ 1998, L 350, σ. 58).
      
         (3)  Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου, τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ (ΕΕ 2009, L 140, σ. 88).
      
         (4)  Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ 2009, L 140, σ. 16).
      
         (5)  Οδηγία (ΕΕ) 2015/1513 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την τροποποίηση της οδηγίας 98/70/ΕΚ σχετικά με την ποιότητα των καυσίμων βενζίνης και ντίζελ και για την τροποποίηση της οδηγίας 2009/28/ΕΚ σχετικά με την προώθηση της χρήσης ενέργειας από ανανεώσιμες πηγές (ΕΕ 2015, L 239, σ. 1).